CELEX: 62018CN0697
Language: sl
Date: 2018-11-07 00:00:00
Title: Zadeva C-697/18: Predlog za sprejetje predhodne odločbe, ki ga je vložilo Tribunal Económico Administrativo Central de Madrid (Španija) 7. novembra 2018 – Televisión Autonómica de Castilla La Mancha/Agencia Estatal de la Administración Tributaria (AEAT)

25.2.2019   
            
            
               SL
            
            
               Uradni list Evropske unije
            
            
               C 72/6
            
         
      Predlog za sprejetje predhodne odločbe, ki ga je vložilo Tribunal Económico Administrativo Central de Madrid (Španija) 7. novembra 2018 – Televisión Autonómica de Castilla La Mancha/Agencia Estatal de la Administración Tributaria (AEAT)
      (Zadeva C-697/18)
      (2019/C 72/07)
      Jezik postopka: španščina
      
         Predložitveno sodišče
      
      Tribunal Económico Administrativo Central de Madrid
      
         Stranki v postopku v glavni stvari
      
      
         Tožeča stranka: Televisión Autonómica de Castilla La Mancha
      
         Tožena stranka: Agencia Estatal de la Administración Tributaria (AEAT)
      
         Vprašanja za predhodno odločanje
      
      
                  1.
               
               
                  Ali je mogoče subjekte, kot so opisani, skupaj z osebami javnega prava, ki so jih ustanovile, obravnavati kot enega davčnega zavezanca za namene DDV, kakor je opredeljen v členu 11 Direktive 2006/112/ES (1)?
               
            
                  2.
               
               
                  V primeru pritrdilnega odgovora na zgornje vprašanje, ali je treba šteti, da financiranja navedenih subjektov s strani oseb javnega prava, ki so jih ustanovile, v nobenem primeru ni mogoče opredeliti kot plačilo za opravljene storitve, ki so predmet DDV?
               
            
                  3.
               
               
                  Ali mora biti v zvezi z odbitkom vstopnega DDV, ki ga plačajo ti subjekti, en davčni zavezanec tisti, ki določi odbitni delež na podlagi določb člena 168 Direktive 2006/112/ES glede na dejavnosti, ki jih ta opravi?
               
            
                  4.
               
               
                  Ali je treba zlasti in v zvezi z dejavnostmi javne televizije ob domnevi, da imajo te dejavnosti lahko dvojno naravo, in prav tako ob domnevi, da se štejejo skupaj z osebami javnega prava, ki imajo večinski delež v njihovem kapitalu, za enega davčnega zavezanca, šteti za odbitni samo tisti del vstopnega DDV, ki ga je mogoče šteti za povezanega z njihovo ekonomsko dejavnostjo?
               
            
         (1)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, str. 1).